Nuestro Señor de la Agonía del Huerto de Jerusalén ye una obra anonima d'o sieglo XVII que no gosa de sacar-se en as procesions, manimenos ye una d'as imachens mas importants y veneratas d'a Semana Santa zaragozana. Representa a Chesús de Chetsemaní, achinollato y plorando con os brazos devantatos enta o cielo. L'orichen d'ista obra s'explican por una leyenda que diz que escaicioron feitos miraglosos en l'antiga seu d'a cofadría, o convento d'as Franciscanas d'o Paseyo Independencia, fa bells sieglos. Bi heba en o convento un huerto que mugaba con una carrera en a que bi heban chents de mal vivir y prostitutas. A una d'as monchas d'o convento, dita Sor Antonia, de buena familia zaragozana, li s'apareixió un esprito que le dició que fese una capiella en o convento en honor d'a Oracion en Chetsemaní y asinas d'ista traza desapareixerba o vicio d'ixa carrera. y construyó con muitos diners d'a suya familia, que'n teneban prous, una gran capiella, pero as malas chents no disapareixioron d'a carrera mugant. O esprito li s'apareixió atra vegata y li dició que teneba que fer una capiella umilde y no rica como a que heba feito. Asinas que a mocha fació unatra capiella mas sencilla y o vicio disapareixió d'a carrera que yera chunto a lo convento. Un día, dimpués d'istos feitos trucoron a lo torno d'o convento y cuando as monchas i plegoron ta veyer qui yera nomás troboron una imachen de Chesús de Chetsemaní, que ye a mesma que encara ye hue en o convento de Cherusalem en o barrio d'a Romareda.